Súmrak (film z roku 2008)

Súmrak () je americký akčno-romantický fantasy film z roku 2008 podľa predlohy rovnomenného bestelleru Stephenie Meyerovej. Vo filme účinkuje Kristen Stewartová ako Bella Swanová, tínedžerka, ktorá sa zamiluje do upíra Edwarda Cullena, stvárneného Robertom Pattinsonom. Projekt bol vymyslený v Paramount Pictures predtým, než bol spustený do preprodukcie k Summit Entertainment. Scenáristka Melissa Rosenbergová prispôsobila román scenáru na konci roku 2007, krátko pred štrajkom scenáristov v USA. Film bol natáčaný hlavne vo Washingtone a Oregone začiatkom roku 2008. V USA bol Twilight spustený do kín 21. novembra 2008, kde za prvý deň vyniesol 35,7 milióna $, na Slovensku vyšiel 15. januára 2009.

Soundtrack k filmu bol vydaný 4. novembra 2008.'Twilight' Exclusive: Paramore To Contribute Two New Songs To Film's Soundtrack , MTV

 Dej 

Sedemnásťročná Isabella Swan (Kristen Stewartová) prichádza do večne upršaného mestečka Forks, v štáte Washington. V prvý deň v novej škole ju na biológii učiteľ posadí vedľa tajomného, no nádherného študenta Edwarda Cullena (Robert Pattinson), ktorý skrýva tajomstvo. On a jeho celá rodina sú upíri. Práve tajomnosť je to, čo Bellu na ňom priťahuje. Vzájomná náklonnosť nie je bez prekážok, a tak sa po stretnutí so stopárom Jamesom (Cam Gigandet) dostanú do jeho "hry", ktorá sa môže skončiť zle.

 Obsadenie 

 Cullenovci a Swanovci 
 Kristen Stewartová ako Bella Swanová, sedemnásťročné dievča, ktoré sa z Phoenixu sťahuje do Forks.
 Robert Pattinson ako Edward Cullen, 108-ročný upír, ktorý vyzerá na 17. Bella je do neho zamilovaná. Má schopnosť čítať myšlienky – okrem Belliných. Má aj superrýchlosť a supersilu.
 Peter Facinelli ako Carlisle Cullen, vyše 300-ročný upír, ktorý vyzerá na 2030 rokov. Pracuje ako doktor a je hlavou rodiny Cullenovcov. 
 Elizabeth Reaserová ako Esme Cullenová, Carlisleova upírska žena, matka v rodine Cullenovcov. 
 Ashley Greenová ako Alice Cullenová, upírka, ktorá môže vidieť budúcnosť na základe toho, ako sa ľudia rozhodnú.
 Jackson Rathbone ako Jasper Hale, člen rodiny Cullenovcov, ktorý vie manipulovať emóciami. Je najnovším členom cullenovskej rodiny, a preto jeho životný štýl ešte nie je celkom navyknutý na to, aby nepil ľudskú krv.
 Nikki Reedová ako Rosalie Haleová, členka rodiny Cullenovcov, ktorá je opísaná ako najkrajšia osoba na svete.
 Kellan Lutz ako Emmett Cullen, najsilnejší upír rodiny.
 Billy Burke ako Charlie Swan, Bellin otec a náčelník Forkskej polície.
 Sarah Clarkeová ako Renée Dwyer,Bellina matka, ktorá žije so svojím novým manželom Philom vo Pheonixe.

 Normádski upíri 
 Cam Gigandet ako James, vodca skupiny nomádskych upírov, ktorí sa rozhodnú zabiť Bellu. Je Victoriin priateľ.
 Rachelle Lefèvrová ako Victoria, Jamesova priateľka, ktorá mu pomáha v hľadaní Belly. Po zabití Jamesa Edwardom a jeho rodinou sa bude Victoria snažiť zabiť Bellu (tretia časť Twilight ságy)
 Edi Gathegi ako Laurent, najcivilizovanejší člen Jamesovej partie, no neskôr sa aj on pokúsi zabiť Bellu.

 Ostatní 
 Taylor Lautner ako Jacob Black, starý Bellin priateľ z detstva, člen kmeňa Quileute.
 Christian Serratosová ako Angela Weberová, jedna z Belliných nových priateľov vo Forkse.
 Michael Welch ako Mike Newton, jeden z Belliných priateľov, ktorý súperí o jej pozornosť.
 Anna Kendricková ako Jessica Stanleyová, Bellina prvá priateľka vo Forks.
 Gregory Tyree Boyce ako Tyler Crowley, ďalší z Belliných spolužiakov, ktorý sa tiež snaží získať jej pozornosť. Takmer zrazí Bellu pri jazde na dodávke.
 Justin Chon ako Eric Yorkie, ďalší z Belliných spolužiakov, ktorý sa snaží získať jej pozornosť.

 Referencie 

Kategória:Filmy z 2008
Kategória:Filmové drámy USA
Kategória:Romantické filmy USA
Kategória:Fantasy filmy
Kategória:Tínedžerské filmy
Kategória:Filmy podľa knihy
Kategória:Twilight sága
Kategória:Filmy podľa názvu